ᱴᱤᱢ ᱵᱚᱨᱱᱚᱨᱥ-ᱞᱤ

ᱧᱩᱛᱩᱢ  ᱴᱤᱢᱚᱛᱷᱤ ᱡᱚᱱ ᱵᱚᱨᱱᱚᱨᱥ-ᱞᱤ  ᱡᱤᱭᱚᱱ ᱡᱟᱱᱟᱢ ᱘ ᱡᱩᱱ ᱑᱙᱕᱕ ᱮᱸᱜᱟᱛ  ᱢᱮᱨᱤ ᱞᱤ ᱩᱰᱥ ᱟᱯᱟᱛ  ᱠᱚᱱᱣᱮ ᱵᱚᱨᱱᱚᱨᱥ-ᱞᱤᱢᱟᱺᱱ ᱥᱤᱨᱯᱷᱟᱹ •Turing Award (2016)
Queen Elizabeth Prize (2013)
OM (2007)
KBE (2004)
FRS (2001)[2]
FREng (2001)
FRSA (2001)
DFBCS (1995) ᱣᱮᱵᱥᱟᱭᱤᱴ  http://www.w3.org/People/Berners-Lee

ᱥᱟᱨ ᱴᱤᱢᱚᱛᱷᱤ ᱡᱚᱱ ᱵᱚᱨᱱᱚᱨᱥ-ᱞᱤ ᱫᱚ ᱢᱤᱫ ᱤᱝᱜᱽᱞᱤᱥ ᱤᱧᱡᱤᱱᱤᱭᱟᱹᱨ ᱟᱨ ᱠᱚᱢᱯᱭᱩᱴᱚᱨ ᱥᱟᱬᱮᱥᱤᱭᱟᱹ ᱠᱟᱱᱟᱭ ᱾ ᱵᱟᱹᱲᱛᱤ ᱠᱟᱛᱮ ᱫᱚ ᱟᱡᱟᱜ ᱣᱟᱨᱞᱰ ᱣᱟᱭᱤᱰ ᱣᱮᱵᱽ (WWW) ᱨᱮᱱᱟᱜ ᱥᱤᱨᱤᱡᱤᱭᱟᱹ ᱞᱮᱠᱟᱛᱮ ᱵᱟᱰᱟᱭᱚᱜᱼᱟᱭ ᱾ ᱵᱚᱨᱱᱚᱨᱥ-ᱞᱤ ᱫᱚ ᱣᱟᱨᱞᱰ ᱣᱟᱭᱤᱰ ᱣᱮᱵᱽ ᱠᱚᱱᱥᱚᱨᱴᱤᱭᱚᱢ ᱨᱤᱱᱤᱡ ᱩᱱᱩᱫᱩᱜᱤᱡ ᱠᱟᱱᱟᱭ ᱾ ᱩᱱᱤᱫᱚ ᱣᱟᱨᱞᱰ ᱣᱟᱭᱤᱰ ᱣᱮᱵᱽ ᱯᱷᱟᱶᱩᱰᱮᱥᱚᱱ ᱵᱩᱱᱤᱭᱟᱹᱫᱤᱭᱟᱹ  (Founder) ᱠᱟᱱᱟᱭ ᱥᱟᱶᱛᱮ MIT ᱠᱚᱢᱯᱭᱩᱴᱚᱨ ᱥᱟᱬᱮᱥ ᱟᱨ ᱟᱨᱴᱤᱯᱷᱮᱥᱤᱭᱟᱞ ᱤᱱᱴᱮᱞᱤᱡᱮᱱᱥ ᱞᱟᱵᱽᱨᱚᱴᱚᱨᱤ (CSAIL) ᱨᱤᱱᱤᱡ ᱯᱩᱨᱩᱫᱷᱩᱞ ᱠᱷᱚᱸᱫᱽᱨᱚᱸᱫᱤᱭᱟᱹ ᱠᱟᱱᱟᱭ ᱾ ᱟᱡᱟᱜ ᱥᱤᱨᱤᱡᱽ ᱣᱟᱨᱞᱰ ᱣᱟᱭᱤᱰ ᱣᱮᱵᱽ ᱨᱤᱱᱤᱡ ᱥᱤᱨᱡᱚᱱᱤᱭᱟᱹ (Inventor of world wide web) ᱞᱮᱠᱟᱛᱮ ᱒᱐᱑᱒ ᱥᱤᱛᱩᱝ ᱚᱞᱤᱢᱯᱤᱠ ᱩᱱᱩᱰᱷᱟᱹᱣ ᱯᱟᱨᱟᱵᱽ ᱨᱮ ᱠᱚ ᱢᱟᱺᱱ ᱥᱟᱨᱦᱟᱣ ᱞᱮᱫᱮᱭᱟ ᱾

ᱡᱤᱭᱚᱱ
ᱵᱚᱨᱱᱚᱨᱥ-ᱞᱤ ᱫᱚ ᱢᱤᱫ ᱘ ᱡᱩᱱ ᱑᱙᱕᱕ ᱥᱟᱞᱮᱨᱮ ᱞᱚᱱᱰᱚᱱ ᱨᱮ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾ ᱮᱸᱜᱟᱛ ᱫᱚ ᱢᱮᱨᱤ ᱞᱤ ᱩᱰᱥ ᱟᱨ ᱟᱯᱟᱛ ᱫᱚ ᱠᱚᱱᱣᱮ ᱵᱚᱨᱱᱚᱨᱥ-ᱞᱤ ᱧᱩᱛᱩᱢᱟᱹᱠᱤᱱ ᱛᱟᱦᱮᱸᱫ ᱾ ᱟᱡ ᱠᱤᱱ ᱮᱸᱜᱟᱛ ᱟᱯᱟᱛ ᱫᱚ ᱯᱷᱮᱨᱟᱱᱴᱤ ᱢᱟᱨᱠ ᱑ ᱧᱩᱛᱩᱢᱟᱱ ᱠᱩᱢᱯᱩᱴᱚᱨ ᱨᱮ ᱠᱚ ᱠᱟᱹᱢᱤ ᱠᱟᱱ ᱛᱟᱦᱮᱸᱫ, ᱚᱱᱟ ᱫᱚ ᱡᱚᱛᱚᱠᱷᱚᱱ ᱮᱛᱚᱦᱚᱵ ᱠᱚᱢᱯᱩᱴᱚᱯ ᱛᱟᱦᱮᱸᱠᱟᱱᱟ ᱾ ᱩᱱᱤ ᱫᱚ ᱯᱩᱭᱞᱩ ᱥᱤᱱ ᱢᱚᱸᱴ ᱚᱛᱢᱚᱱ ᱟᱥᱲᱟ, ᱚᱱᱟ ᱛᱟᱭᱚᱢ ᱤᱢᱟᱱᱩᱭᱮᱞ ᱟᱥᱲᱟ(2) ᱨᱮ ᱥᱟᱞᱮ ᱑᱙᱖᱙ ᱠᱷᱚᱱ ᱑᱙᱗᱓ ᱥᱟᱞᱮ ᱫᱷᱟᱹᱵᱤᱡᱼᱮ ᱯᱟᱲᱦᱟᱣ ᱞᱮᱱᱟ ᱾ ᱚᱱᱟᱛᱟᱭᱚ ᱠᱣᱤᱱᱥ ᱠᱚᱞᱮᱡᱽ ᱚᱯᱷ ᱚᱠᱥᱯᱷᱚᱨᱰ (3) ᱨᱮ ᱑᱙᱗᱔ ᱠᱷᱚᱱ ᱑᱙᱗᱖ ᱥᱟᱞᱮ ᱫᱷᱟᱹᱵᱤᱡᱼᱮ ᱯᱟᱲᱦᱟᱣ ᱞᱮᱱᱟ ᱾ ᱚᱸᱰᱮ ᱡᱟᱜ ᱥᱟᱬᱮᱥ ᱨᱮ ᱰᱟᱺᱜᱽᱣᱟᱹ ᱥᱚᱱᱮᱨᱮ ᱥᱟᱹᱛ ᱞᱮᱫ ᱛᱟᱦᱮᱸᱫ ᱾ 

ᱥᱚᱱᱮᱨ ᱥᱟᱹᱛᱮᱱ ᱛᱟᱭᱚᱢ ᱵᱚᱨᱱᱚᱨᱥ-ᱞᱤ ᱫᱚ ᱢᱤᱫ ᱤᱧᱡᱤᱱᱤᱭᱟᱹᱨ ᱞᱮᱠᱟᱛᱮ ᱠᱟᱹᱢᱤ ᱠᱮᱜᱼᱟ ᱢᱤᱫ ᱴᱮᱞᱤᱠᱚᱢᱩᱱᱤᱠᱮᱥᱚᱱ ᱠᱚᱢᱯᱟᱹᱱᱤ  ᱯᱞᱤᱥᱮ ᱨᱮ ᱾ ᱥᱟᱞᱮ ᱑᱙᱗᱘ ᱨᱮ D G Nash ᱨᱮ ᱥᱮᱞᱮᱫ ᱠᱟᱛᱮ ᱪᱷᱟᱯᱭ ᱞᱟᱹᱜᱤᱫ ᱴᱟᱭᱤᱯ-ᱨᱟᱭᱴᱤᱝ ᱠᱟᱹᱢᱤ ᱨᱮ ᱜᱚᱲᱚᱭ ᱮᱢ ᱠᱮᱫᱟ  ᱾ ᱥᱟᱞᱮ ᱑᱙᱘᱐  ᱡᱩᱱ ᱠᱷᱚᱱ ᱰᱤᱥᱮᱢᱵᱚᱨ ᱫᱷᱟᱹᱵᱤᱡ ᱠᱚᱱᱴᱟᱠᱴᱚᱨ ᱞᱮᱠᱟᱛᱮ ᱠᱟᱹᱢᱤ ᱠᱮᱜᱼᱟ CERN ᱞᱟᱹᱜᱤᱫ ᱾ ᱡᱮᱱᱤᱵᱷᱟ ᱨᱮ ᱦᱟᱭᱯᱚᱨ-ᱴᱮᱠᱥᱴ ᱨᱮᱱᱟᱜ ᱪᱷᱟᱸᱪ ᱵᱟᱵᱚᱫᱽ ᱛᱮ ᱠᱟᱹᱢᱤ ᱮᱦᱚᱵ ᱞᱮᱫ ᱛᱟᱦᱮᱸᱫ, ᱡᱟᱦᱟᱸᱫᱚ ᱠᱟᱹᱢᱤ ᱟᱨ ᱠᱷᱚᱸᱫᱽᱨᱚᱸᱫ ᱨᱮᱱᱟᱜ ᱠᱟᱛᱷᱟ ᱠᱚ ᱦᱟᱹᱴᱤᱧ ᱟᱨ ᱥᱚᱫᱚᱨ ᱞᱟᱹᱜᱤᱫ ᱵᱮᱱᱟᱣ ᱞᱮᱜᱼᱟᱭ ᱾ ᱱᱚᱶᱟ ᱯᱩᱨᱤᱠᱷᱤᱭᱟᱹ ᱞᱟᱹᱜᱤᱫ ᱢᱤᱫ ᱯᱨᱚᱴᱚᱴᱟᱭᱤᱯ ᱥᱤᱥᱴᱚᱢᱮ ᱛᱮᱭᱟᱨ ᱞᱮᱜᱼᱟ ᱟᱨ ᱚᱱᱟᱨᱮᱱᱟᱜ ᱧᱩᱛᱩᱢ ᱫᱚ ENQUIRE ᱧᱩᱛᱩᱢ ᱞᱮᱫ ᱛᱟᱦᱮᱸᱫ ᱾ CERN ᱵᱟᱹᱜᱤ ᱛᱟᱭᱚᱢ ᱡᱚᱱ ᱯᱩᱞᱟᱜ ᱤᱢᱮᱡᱽ ᱠᱚᱢᱯᱭᱩᱴᱚ ᱥᱤᱥᱴᱚᱢ ᱞᱤᱢᱩᱴᱮᱰ ᱨᱮ ᱠᱟᱹᱢᱤ ᱠᱮᱜᱼᱟᱭ ᱾ ᱩᱱᱤ ᱫᱚ ᱚᱸᱰᱮ ᱴᱮᱠᱱᱤᱠᱟᱱ ᱯᱟᱦᱴᱟᱭ ᱥᱟᱢᱵᱽᱲᱟᱣ ᱠᱮᱜᱼᱟ ᱯᱮ ᱥᱮᱨᱢᱟ ᱫᱷᱟᱹᱵᱤᱡ ᱾ ᱑᱙᱘᱔  ᱥᱟᱞᱮᱨᱮ CERN ᱛᱮ ᱨᱩᱣᱟᱹᱲ ᱦᱮᱡ ᱮᱱᱟ ᱾ ᱑᱙᱘᱙ ᱥᱟᱞᱮᱨᱮ CERN ᱫᱚ ᱟᱹᱰᱤ ᱢᱟᱨᱟᱝ ᱤᱱᱴᱟᱨᱱᱮᱴ ᱜᱟᱺᱴ (node) ᱛᱟᱦᱮᱸᱠᱟᱱᱟ ᱟᱨ ᱵᱚᱨᱱᱚᱨᱥ-ᱞᱤ  ᱫᱟᱣ ᱧᱮᱞ ᱞᱮᱜᱼᱟ ᱦᱟᱭᱯᱚᱨᱴᱮᱠᱥᱴ ᱥᱟᱶ ᱤᱱᱴᱟᱨᱱᱮᱴ ᱡᱚᱲᱟᱣ ᱞᱟᱹᱜᱤᱫ ᱾ ᱑᱙᱘᱙ ᱥᱟᱞᱮᱨᱮ ᱟᱨ ᱟᱡᱟᱜ ᱟᱨᱫᱟᱥᱮ ᱚᱞ ᱞᱮᱫ ᱛᱟᱦᱮᱸᱫ, ᱚᱱᱟ ᱛᱟᱭᱚᱢ ᱑᱙᱙᱐ ᱥᱟᱞᱮᱨᱮ ᱢᱮᱱᱮᱡᱚᱨ ᱢᱟᱭᱤᱠ ᱥᱮᱱᱰᱟᱞᱮ ᱵᱟᱛᱟᱣ ᱞᱮᱫ ᱛᱟᱦᱮᱸᱫ ᱾ ᱵᱚᱨᱱᱚᱨᱥ-ᱞᱤ ᱫᱚ ᱯᱩᱭᱞᱩ ᱣᱮᱵ ᱵᱨᱟᱣᱡᱚᱨ ᱮ ᱵᱮᱱᱟᱣᱞᱮᱫ ᱛᱟᱦᱮᱸᱫ ᱾

ᱵᱟᱨᱦᱮ ᱡᱚᱲᱟᱣ
 Tim Berners-Lee on the W3C site
 First World Wide Web page
 Interview with Tim Berners Lee

Category:!Main category